پیٹرو پوروشینکو

یوکرین کے 2014ء صدارتی انتخابات میں ارب پتی کاروباری امیدوار پیٹرو پوروشینکو باقاعدہ کامیاب اترے۔ وہ کاروباری حلقوں میں اپنی تجارت کی وجہ سے ’چاکلیٹ کنگ‘ کے نام سے مشہور ہیں۔

 انتخابات میں شاندار کامیابی 
یوکرین میں جہاں باغیوں کے زیر اثر علاقے میں صرف بیس فیصد پولنگ اسٹیشنوں پر ووٹ ڈالے جا سکے، وہیں بقیہ ملک میں رائے دہندوں نے بڑھ چڑھ کر پولنگ میں حصہ لیا۔ پیٹرو پوروشینکو کو مطلوبہ ہدف یعنی پچاس فیصد سے کہیں زائد ووٹ حاصل ہو گئے ہیں۔ اس کی وجہ سے اس سال دوسرے مرحلے کا الیکشن نہیں کیا گیا۔ انتخابی عمل کی نگرانی کے لیے یورپی سکیورٹی و تعاون کی تنظیم او ایس سی ای کے ایک ہزار مبصرین بھی ملک میں موجود تھے۔

 صدارتی کرسی سے پہلے کی زندگی 
کرسی صدارت پر فائز ہوتے وقت پورو شینکو 48 برس کے تھے۔ وہ ٹافیاں بنانے کے کاروبار لگے ہوئے ہیں اور اِسی وجہ سے ان کی عرفیت چاکلیٹ کنگ ہے۔ جہاں باقی ملک میں ان کا خیرمقدم کیا گیا، مشرقی یوکرین کے روس حامی باغیوں نے پوروشینکو کی کامیابی کو مسترد کر تے ہوئے انھیں آدھے یوکرین کا صدر قرار دیا۔

 سیاسی طور پر بااثر شخصیت کا ان کے حق میں دست بردار ہونا 
یوکرین کے مکے بازی کے چیمپیئن ویٹالی کلیچکو شروع میں صدارتی الیکشن کے امیدوار تھے تاہم انھوں نے پیٹرو پورو شینکو کے حق میں دستبرداری اختیار کی۔ اس کا یہ نتیجہ ہوا کہ انھیں دار الحکومت کییف کے میئر کا انتخاب لڑنے میں مدد ملی اور جیت گئے۔

 شورش زدہ علاقوں میں بین لاقوامی امن دستوں کی حمایت 
پیٹرو پوروشینکو نے داخلی بحران پر قابو پانے کے لیے یہ تجویز پیش کی کہ مشرقی یوکرین کے شورش زدہ خطے کے لیے سب سے بہتر یہی ہو گا کہ اسے یورپی یونین کے پولیس مشن کے حوالے کر دیا جائے۔ پوروشینکو کے مطابق ان کے ملک میں 14 روسی فوج کے بٹالین موجود ہیں اور ان میں شامل 9000 روسی مسلح فوجی ملک میں شورش پھیلا رہے ہیں۔ تاہم وہ ملک کی فوج کی جدیدکاری کے حامی ہیں تاکہ ہم مشکل صورت حال کا سامنا کیا جا سکے۔

 بیرونی ممالک سے بہتر تعلقات کی کوشش 

پوروشینکو نے پہل کی اور کئی ملکوں سے اپنے ملک کے ساتھ بہتر تجارتی اور سفارتی تعلق بنانے کی کوشش کی۔ 2016ء میں ترکی کے صدر رجب طیب اردوغان سے نیٹو سربراہوں اجلاس کے دوران وارسا میں پوروشینکو سے ملاقات کی تھی۔ یہ ملاقات ایکگھنٹے جاری رہی۔

 حوالہ جات 

 http://www.trt.net.tr/urdu/ywrp/2016/07/08/sdr-yrdwn-sy-ywkhry-n-khy-sdr-pwrwshynkhw-khy-mlqt-525777
 http://daily.urdupoint.com/livenews/2015-06-05/news-438011.html
 http://www.nawaiwaqt.com.pk/international/20-Feb-2015/362917
 -نام/a-17662268 یوکرائنی صدارتی الیکشن: پیٹرو پوروشینکو کے نام == بیرونی روابط ==* صدر یوکرین کے لیے بنی خصوصی ویب گاہ
 سرکاری صفحہ فیس بک پر
 سرکاری صفحہ ٹویٹر ہر
 سرکاری چیانل یوٹیوب پر
 سرکاری صفحہ گوگل+ پر
 سرکاری صفحہ وی کونٹیکٹ پر* * یورومیڈن اوورویو* 

زمرہ:آمر
زمرہ:بقید حیات شخصیات
زمرہ:پاناما دستاویزات میں مذکور شخصیات
زمرہ:پیراڈائز دستاویزات میں مذکور شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یوکرائنی ارب پتی
زمرہ:یوکرائنی سفارتکار
زمرہ:یوکرین کے صدور
زمرہ:یوکرین کے وزرائے خارجہ
زمرہ:1965ء کی پیدائشیں

زمرہ:یوکرائنی ہمدرد عوام